**Gustave-Paul-Louis-Christophe Doré** (Strasbourg, 6. siječnja 1832. – Pariz, 23. siječnja 1883.) je bio francuski crtač, grafičar, slikar i kipar. Doré je obilježio prekretnicu u primijenjenoj grafici svojom nadarenošću, plodnošću (preko 10,000 crteža), imaginacijom i uvođenjem novih grafičkih tehnika. Smatra se najvećim ilustratorom svih vremena.

Život i djelo
-------------

Kao dječak šalje ilustracije u *Journal pour Rire* (Novine za smijeh), a od 1848. objavljuje litografije u *La Caricature* (Karikatura). Niz godina objavljuje svoje ilustracije u *La Monde Illustré*. Od 1852. godine radi vinjete za ilustracije standardnih djela svjetske književnosti (preko 120 djela sa 200-600 ilustracija). U toj masovnoj produkciji je izrazito neujednačen. 

Radi tako da najprije reže u drvo linearan crtež na način modernih ilustracija, a potom upotpunjuje ovu tehniku raznovrsnim postupcima (obojene slike na drvu, po kojima reproduktori režu klišeje). Otkad je počeo koristiti *lavis maniere* (akvatinta), morao je osposobiti gravere za reproduciranje te tehnike. Sam stvara novu školu i uvi *bois de fil*. Taj način graviranja nameće cijelom nizu gravera koje je školovao. Oko 1872. godine započinje raditi bakropise (oko 50 ploča). Za boravka u Engleskoj reže na čeličnim pločama (180 grafika veduta Londona), ali mu ta tehnika ne odgovara. 

Gustave Doré je često svojim ilustracijama davao teatralan karakter u stilu T. Couturea i K. Pilotyja. Igrom svjetla i sjene postiže reljefnost i stvara dramatske štimunge. Doré je ilustrirao djela Rabelaisa, Balzaca, Miltona i Dantea, a kad je 1853. god. ilustrirao djela lorda Byrona, pozvan je u Englesku da ilustrira englesku *Bibliju*. Godine 1863. Doré je ilustrirao svoja najznačajnija djela: francusko izdanje Cervantesovog *Don Quijotea* i Poevog *Gavrana*.

Akvareli iz Škotske i Pirineja svjedoče o njegovom majstorskom daru opažanja i fiksiranja doživljenog, jednako kao i njegovi drvorezi s motivima iz Španjolske. Posebnu pažnju zaslužuje njegov kiparski rad u posljednjim godinama života. U Engleskoj je uvažavan koliko i u rodnoj Francuskoj, pa je u Londonu osnovana *Doré Gallery*.

* Orlando ubija zmaja Ludovico Ariosto - Bijesni Orlando*Orlando ubija zmaja*   
Ludovico Ariosto - *Bijesni Orlando*
* Pad anđela John Milton -  Izgubljeni raj*Pad anđela*   
John Milton -  *Izgubljeni raj*
* Ubertijeva prikaza se obraća Danteu Božanstvena komedija*Ubertijeva prikaza se obraća Danteu*   
*Božanstvena komedija*
* Potop(Biblija)*Potop*  
(Biblija)
* Don Quijote (ploča prva)Cervantes*Don Quijote* (ploča prva)  
Cervantes
* Smrt kao kosac svijetaEdgar Allan Poe - Gavran (Poe)*Smrt kao kosac svijeta*  
Edgar Allan Poe - *Gavran (Poe)*
* CrvenkapicaBraća Grimm*Crvenkapica*  
Braća Grimm
* CamelotLord Alfred Tennyson - Legenda o kralju Arturu*Camelot*  
Lord Alfred Tennyson - *Legenda o kralju Arturu*

Eksterni linkovi
----------------

***Gustave Doré*** na Wikimedijinoj ostavi

* Galerija ilustracija Gustavea Doréa
* Galerija ilustracija iz Biblije

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 41839207
* LCCN: n79089221
* ISNI: 0000 0001 2278 6962
* GND: 118526839
* SELIBR: 183977
* SUDOC: 026835061
* BNF: cb119004228 (podaci)
* BIBSYS: 90108664
* ULAN: 500013657
* MusicBrainz: 8a472a6b-9b4c-4091-8afc-936e03d60698
* NLA: 35041510
* NDL: 00438124
* NKC: jn19990001823
* The Léonore id LH//791/57 is not valid.
* BNE: XX1164088
* CiNii: DA01388532
* KulturNav: id
* RKD: 23890
* CONOR.SI: 8672355
* NSK: 000025157

 |